Det ble avholdt styremøte nr 4-11 i Momarken-selskapene 28-04. Samtlige styremedlemmer deltok med unntak av Jørn Stamm. Fra administrasjonen deltok daglig leder Knut Ekhaugen.

Innledningsvis ble de to nyvalgte styremedlemmene ønsket velkommen. Styreleder, supplert av daglig leder, orienterte om styrearbeidet i Momarken-selskapene, herunder sentrale bestemmelser i Aksjeloven. Referat fra seminar i styrearbeid avholdt i fjor ble delt ut til de to nyvalgte.

Driftsselskapet

Referatet fra forrige styremøte ble enstemmig godkjent uten merknader.

Administrasjonens orientering.

Det ble orientert om følgende saker:

* Omsetningsutvikling. Påsketravet var svært vellykket: nydelig vær, rundt 5.000 mennesker fordelt på de to dagene, hvor Skjærtorsdag oppnådde en baneomsetning på linje med en V75-dag.
* Det ble referert episode fra Generalforsamlingen ved ”stengetid”. Neste år vurderes å annonsere ”stengetid” enten i innkalling eller under møtet.
* Styret oppfordres om å vurdere/innhente synspunkter på eventuelt å foreslå å følge normalvedtektene med 5 personer i styret for Momarken-selskapene.
* Årets Strategimøte er booket 25-26/11
* Planlagt daglig leder-møte DS’er med besøk på Åby 19-20/5
* Sportsplan utsendt fra sports/markessjef. Ingen kommentarer framkommet fra styret.

Orienteringen med kommentarer ble tatt til etterretning.

Regnskapsrapport pr mars.

Regnskapsrapport med kommentarer var forhåndsutsendtog ble gjennomgått og kommentert av daglig leder. Unionskampen er et dyrt arrangement og det ble kostnadsoverskridelser på 220’ i mars. Hittil i år er imidlertid resultatet allikevel om lag som budsjettert.

Rapporten med kommentarer ble tatt til etterretning.

Travskole.

Administrasjonen hadde utarbeidet et budsjett for drift av Travskole på Momarken som ble gjennomgått. Det framkom enkelte innspill fra styret på driftsopplegg, herunder samarbeide med kommuner og skoler.

Administrasjonen hadde følgende forslag til vedtak, som ble enstemmig vedtatt:

Momarken søker DNT om oppstart Travskole.

Skjærtorsdag.

Even Elvenes hadde bedt om at denne posten kom på agendaen. Han ønsket en større satsing på Momarkens 6 største arrangementer ( V75 og Skjærtorsdag) og utfordret 1) styret og 2) administrasjonen om til neste styremøte å komme med forslag på en utvidet satsing på Skjærtorsdag.

Andre referatsaker.

Styreleder refererte fra Generalforsamlingen i DNT.

Eventuelt.

Anja orienterte om en artikkelserie i Hesteliv hvor søkelys ble satt på hestevelferd i England. Statistikken viser et urovekkende høyt antall hester som dør i løp på engelske veddeløpsbaner. Norske baner bør ta disse etiske spørsmålene alvorlig.

På henstilling fra Richard orienterte daglig leder om de videre planene med bruk av storskjermen.

I forbindelse med V75-dager informerte Ole Jonny om at kan ØT være interessert i kringarrangementer, som for eksempel aktuelle foredragsholdere når travfolk er samlet på Momarken. ØT kan også eventuelt bistå med aktiviteter på løpsdagen.